*VZOREC POGODBE*

**POGODBA**

**O NAKUPU IN DOBAVI TEŽKEGA TOVORNEGA VOZILA**

ki sta jo sklenila:

1. **Javne službe Ptuj, d.o.o., Ul. Heroja Lacka 3,** 2250 Ptuj, ki ga zastopa direktor mag. Alen Hodnik, kot naročnik (v nadaljevanju naročnik)

ID za DDV: SI92851525, matična številka: 3441890000

in

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kot dobavitelj (v nadaljevanju dobavitelj)

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_, matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREDMET POGODBE**

1. člen

Pogodbeni stranki uvodoma ugotavljata:

* da je naročnik izvedel postopek oddaje javnega naročila za nakup in dobavo težkega tovornega vozila, ki je bil objavljen na Portalu javnih naročil dne \_\_\_\_\_\_\_\_\_\_\_\_\_\_\_\_\_\_, pod št. objave JN\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
* da je bil dobavitelj izbran kot najugodnejši ponudnik za nakup in dobavo vozila.

1. člen

Predmet te pogodbe je nakup in dobava vozila z nadgradnjo, v skladu z dokumentacijo v zvezi z oddajo predmetnega javnega naročila in ponudbo dobavitelja št. \_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_, ki je priloga in sestavni del te pogodbe.

Dobavitelj je dolžan izpolniti vse navedbe iz ponudbe št.\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_, ki je sestavni del pogodbe in sicer v vsebini, ki je ta pogodba posebej ne ureja.

1. člen

S to pogodbo se dobavitelj obvezuje dobaviti naročniku v last in posest vozilo z nadgradnjo, v obsegu in kakovosti, kot je razvidno iz dobaviteljeve ponudbe in ponudbenega predračuna št. \_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_, ki je priloga in sestavni del te pogodbe.

Predmetno pogodbeno obveznost je dobavitelj dolžan opraviti skladno s tehničinim specifikacijami in pogoji, ki jih je potrdil v svoji ponudbi.

**POGODBENA VREDNOST**

1. člen

Pogodbena vrednost za dobavo vozila iz 2. člena te pogodbe je dogovorjena na osnovi dobaviteljeve ponudbe in predračuna iz 3. člena te pogodbe v potrjeni in sprejeti predračunski vrednosti, ki znaša:

brez DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

DDV \_\_\_\_% \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

z DDV \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

(z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Cena iz ponudbe je fiksna in zajema vse stroške, vključno s stroški dobave na naročnikovo enoto CERO Gajke na Dornavski 26, Ptuj.

**NAČIN OBRAČUNAVANJA IN PLAČILO**

1. člen

Dobavitelj bo naročniku izstavil račun za dobavljeno vozilo v osmih dneh po podpisu dobavnice s strani naročnika in prodajalca oziroma njunih pooblaščenih predstavnikov in uspešno opravljenem prevzemu vozila, kar izkazuje s strani obeh pogodbenih stranki podpisani prevzemni zapisnik.

Iz računa mora biti razvidna vrsta, količina in cena dobavljenega blaga izkazana z osnovo in z DDV.

V primeru, da izstavljeni račun ni pravilen, ga naročnik zavrne z obrazložitvijo, dobavitelj pa je dolžan izstaviti nov, popravljen račun v petih (5) dneh od zavrnitve, v katerem bo izkazana pravilna vrednost izvedene dobave rabljenega smetarskega vozila.

1. člen

Naročnik bo dobavitelju plačal dobavljeno blago, ki je predmet te pogodbe v 30. dneh po prejemu pravilno izstavljenega računa. Dobavitelj izstavi račun po podpisu prevzemnega zapisnika s strani obeh pogodbenih strank.

Kot začetek roka, v katerem mora naročnik dobavitelju plačati izstavljeni račun, se šteje prvi delovni dan po prejemu računa. Če račun zapade v plačilo na nedelovni dan, ko v Republiki Sloveniji ni mogoče izvajati plačilnega prometa, se zapadlost podaljša do prvega naslednjega delovnega dne. Kot dan plačila oziroma izpolnitve naročnikove obveznosti se šteje dan, ko naročnik izroči nalog za plačilo banki, pri kateri ima svoj račun.

Vozilo se šteje za prevzeto z dnem podpisa dobavnice s strani naročnika in dobavitelja oziroma njunih pooblaščenih predstavnikov in uspešno opravljenem prevzemu vozila.

Če naročnik pravočasno ne plača dolgovanega zneska po izstavljenem računu, se dobavitelju priznajo zakonite zamudne obresti od dneva zapadlosti računa do plačila.

**DOBAVA BLAGA**

1. člen

Dobavitelj se zavezuje dobaviti rabljeno smetarsko vozilo, ki je predmet te pogodbe v \_\_\_\_\_\_\_\_\_\_\_mesecih (največ 10 mesecih) od sklenitve pogodbe.

Rok dobave se lahko podaljša samo v primeru, če tako odloči naročnik. V tem primeru, sta pogodbeni stranki dolžni skleniti aneks k tej pogodbi, v nasprotnem primeru se šteje, da rok dobave ni podaljšan.

1. člen

Pogodbeni stranki soglašata, da se prevzem opravi na enoti naročnika, na lokaciji CERO Gajke, Dornavska c 26, 2250 Ptuj.

1. člen

Dobavitelj mora naročnika o nameravani dobavi preko telefaksa, elektronske pošte ali pisno obvestiti vsaj tri dni pred dobavo. Naročnik blaga, ki ni bilo tako najavljeno ali katerega dobava poteka v nasprotju z dogovorjenim načinom, ni dolžan sprejeti.

**PREVZEM VOZILA**

1. člen

Naročnik ob dobavi vozila z nadgradnjo opravi kakovosten in količinski prevzem in o tem skupaj z dobaviteljem sestavi zapisnik. Vozilo je dobavljeno, ko prevzemni zapisnik podpišeta oba pooblaščena predstavnika pogodbenih strank, in ko dobavitelj naročniku izroči zahtevane dokumente iz drugega odstavka tega člena.

Dobavitelj se zavezuje, da bo ob predaji vozila, naročniku izročil prevzemnico – dobavnico, v kateri bo navedena cena z DDV in naslednje dokumente:

* dokument o opravljeni homologaciji,
* izjavo o skladnosti,
* navodila za vzdrževanje in obratovanje rabljenega smetarskega vozila in servisno knjižico,
* katalog rezervnih delov,
* podatke o pooblaščenem servisu za vozilo na območju Slovenije,
* carinsko deklaracijo z vsemi spremnimi dokumenti, če država proizvajalka ni članica EU,
* ostalo dokumentacijo, ki se nanaša na vozilo in vgrajeno opremo, ki jo je zahteval naročnik v razpisni dokumentaciji.

Brez predložitve te dokumentacije dobava predmeta po tej pogodbi ni opravljena.

V prevzemnem zapisniku morajo biti navedene vse ugotovitve vezane na dobavo in preizkus predmeta te pogodbe ter morebitne ugotovljene pomanjkljivosti in napake ter roki za njihovo odpravo. Ugotovljene napake in pomanjkljivosti je dolžan dobavitelj odpraviti na lastne stroške.

V kolikor dobavitelj v dogovorjenem roku ne bo odpravil pomanjkljivosti, ima naročnik pravico te pomanjkljivosti odpraviti sam na stroške ponudnika.

Vsi stroški v zvezi z reklamacijo bremenijo dobavitelja.

Naročnik je dolžan vse napake in pomanjkljivosti, ki jih bo odkril, javiti dobavitelju pisno, po elektronski pošti ali telefaksu. Dobavitelj je dolžan napake in pomanjkljivosti odpraviti takoj, če to ni možno, pa v primernem času, dogovorjenim z naročnikom.

Blago, za katero se bo ugotovilo, da kakorkoli odstopa od navedb v razpisni ali ponudbeni dokumentaciji, ali ni skladno z določili te pogodbe in s specifikacijami, bo zavrnjeno, zaradi česar bo dobavitelj prešel v zamudo. Enako velja, če bo neskladnost ugotovljena za katerikoli dokument, ki bi moral biti blagu priložen. Zavrnitev bo označena na prevzemnem zapisniku.

Če se izkaže, da dobava ponujenega blaga ni možna zaradi objektivnega razloga, ki nastopi po podpisu pogodbe, lahko naročnik pogodbo brez kakršnihkoli obveznosti razdre, lahko pa sprejme nadomestno izpolnitev skladno s predpisi, ki urejajo obligacijsko področje, pri tem pa mora imeti nadomestno blago v vsakem pogledu enake ali boljše lastnosti.

**ODGOVORNOST ZA STVARNE NAPAKE**

1. člen

Dobavitelj naročniku jamči, da:

* kupljeno blago deluje brezhibno, nima stvarnih napak in da ni storil pravnih napak pri izvršitvi,
* bo na kupljenem blagu ob izročitvi v posest pridobil lastninsko pravico,
* kupljeno blago v celoti ustrezna vsem tehničnim opisom, karakteristikam in specifikacijam, ki so bile dane v okviru razpisne in ponudbene dokumentacije,
* bo naročnik pridobil vse pravice, ki so vezane na blago, dobavitelj pa bo brezhibno izvrševal vse obveznosti, ki so vezane na blago.

1. člen

Naročnik se glede jamčenja za stvarne napake (očitne in skrite napake) predmeta pogodbe zavezuje spoštovati notifikacijski rok iz 461. in 462. člena Obligacijskega zakonika (Ur. l. RS, št. 97/07 s spr.; v nadaljevanju: OZ), kar pomeni, da bo dobavitelja o njih obvestil nemudoma, ko jih bo opazil.

Če se ugotovijo stvarne napake na predmetu pogodbe, sta pogodbeni stranki dolžni določiti rok za odpravo napak. Če ponudnik po obvestilu o napakah naročniku sporoči, da napake ne bo mogel odpraviti, t.j. izpolniti pogodbe ali če iz okoliščin izhaja, da je v dodatnem roku ne bo mogel izpolniti, lahko naročnik:

* zahteva, da mu ponudnik izroči drugi enaki predmet naročila brez napake ali
* zahteva znižanje kupnine ali
* odstopi od pogodbe,

poleg tega pa ima pravico, v vsakem izmed teh treh primerov tudi zahtevati povrnitev škode.

**OBVEZNOSTI DOBAVITELJA IN NAROČNIKA**

1. člen

Dobavitelj se obvezuje:

* dobaviti blago po tej pogodbi strokovno in s skrbnostjo dobrega strokovnjaka ob upoštevanju naročnikovih pogojev in zahtev,
* dobaviti blago po tej pogodbi gospodarno in ekonomično v okviru določil te pogodbe in morebitnih dodatnih dogovorov med pogodbenima strankama in v korist naročnika,
* da bo takoj pisno opozoril naročnika na okoliščine, ki bi lahko otežile ali onemogočile kvalitetno in pravilno dobavo.

Naročnik se obvezuje:

* sodelovati z dobaviteljem z namenom, da bodo pogodbene obveznosti izvedene pravočasno, v celoti in v skladu z dokumentacijo za oddajo javnega naročila.,
* tekoče obveščati dobavitelja o vseh bistvenih spremembah, ki so povezane z izvajanjem pogodbenih obveznosti,
* prevzeti blago, ki je predmet te pogodbe v skladu s pogodbo.

1. člen

Neutemeljena zavrnitev naročila ali odstopanje od naročenega načina dobave pomeni kršitev pogodbene obveznosti, zaradi katere lahko naročnik izvede kritni kup, razdre pogodbo, v primeru škode pa tudi zahteva odškodnino.

**POGODBENA KAZEN**

1. člen

V primeru, da dobavitelj zamuja z dobavo vozila iz razlogov, ki niso na strani naročnika ter ne gre za opravičeno zamudo, je dolžan plačati pogodbeno kazen v višini 0,5% od pogodbene vrednosti za vsak dan zamude pri dobavi blaga. Znesek pogodbene kazni lahko znaša skupaj največ 10% pogodbene vrednosti z DDV.

Pravica zaračunati pogodbeno kazen ni pogojena z nastankom škode naročniku. Povračilo škode bo naročnik uveljavljal v okviru odškodninske odgovornosti dobavitelja.

**GARANCIJSKI ROK IN ZAGOTAVLJANJE SERVISA**

1. člen

Dobavitelj zagotavlja garancijski rok za ponujeno vozilo skladno s splošnimi pogoji proizvajalca podvozja oz. nadgradnje in šasije.

Garancijski roki iz prejšnjega odstavka tega člena začnejo teči z dnem dokončnega in uspešnega prevzema vozila s strani naročnika.

Dobavitelj je dolžan ob dobavi vozila naročniku predložiti dokumente, iz katerih je razviden garancijski roki naveden v drugem odstavku tega člena.

Ponudnik je dolžan v garancijskem roku, po prejemu pisne reklamacije naročnika, na lastne stroške popraviti oziroma odpraviti vsako, po garancijskih pogojih utemeljeno napako, ki bi nastala na vozilu.

Če ponudnik ne odpravi napak v roku 15 dni oz. v roku, ki ga bosta posebej dogovorila naročnik in dobavitelj, jih je po načelu dobrega gospodarja upravičen odpraviti naročnik in to na stroške dobavitelja.

1. člen

Dobavitelj se obvezuje, da bo v splošnem garancijskem roku, za redno servisiranje in v primeru okvare vozila, zagotovil servis za šasijo in podvozje na lokaciji \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ oziroma servis nadgradnje s strani pooblaščenega serviserja na lokaciji \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. člen

Dobavitelj jamči, da je odzivni čas v primeru servisiranja ali v primeru okvare rabljenega smetarskega vozila ves čas trajanja garancijskega roka \_\_\_\_\_\_\_ ur od prejema poziva s strani naročnika.

**PROTIKORUPCIJSKA KLAVZULA**

1. člen

Ta pogodba je nična, v kolikor se ugotovi, da kdo v imenu ali na račun dobavitelja, predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, dobavitelju ali njegovemu predstavniku, zastopniku ali posredniku.

**POSLOVNA SKRIVNOST**

1. člen

Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali. Prav tako predstavljajo poslovno skrivnost vsi podatki, do katerih bo ponudnik prišel med in po poteku pogodbe, zato se ponudnik zavezuje, da bo vse podatke varoval kot poslovno skrivnost in jih bo uporabljal v zvezi z izvedbo te pogodbe.

Obveznost varovanja podatkov se nanašata na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, je ponudnik naročniku odškodninsko odgovoren za vso posredno in neposredno škodo.

Ponudnik sme objaviti svojo poslovno skrivnost povezano z naročnikom samo ob izrecnem pisnem dovoljenju naročnika.

**POOBLAŠČENI PREDSTAVNIKI**

1. člen

Pooblaščena odgovorni osebi pogodbenih strank za izvajanje te pogodbe sta:

* za naročnika: Ervin Vidovič,
* za dobavitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ODSTOP OD POGODBE**

1. člen

Pogodbeni stranki sta sporazumni, da lahko naročnik odstopi od pogodbe:

* če dobavitelj dobavi vozilo, ki ne ustreza naročenemu,
* če se dobavitelj ne drži roka dobave, garancijskih rokov in plačilnih pogojev,
* če dobavitelj ne upošteva reklamacij s strani naročnika,
* če dobavitelj ne izpolnjuje določil te pogodbe.

Odstop od pogodbe mora biti pisen in priporočeno s povratnico poslan dobavitelju.

V primeru, da naročnik odstopi od te pogodbe po krivdi dobavitelja, nima proti dobavitelju nikakršnih finančnih ali drugih obveznosti.

**OSTALE DOLOČBE**

1. člen

Naročnik lahko odstopi od pogodbe zaradi kršitve delovne, okoljske ali socialne zakonodaje, ki je v neposredni vzročni zvezi z izvedbo javnega naročila.

1. člen

Pogodbeni stranki se dogovorita, da bosta morebitne spore iz te pogodbe reševali sporazumno. V kolikor ne pride do sporazuma, je za reševanje spora pristojno sodišče na Ptuju.

1. člen

Pogodba stopi v veljavo z dnem podpisa zadnje od pogodbenih strank.

1. člen

Pogodba je sestavljena v štirih enakih izvodih, od katerih prejme vsaka pogodbena stranka dva izvoda.

Številka pogodbe:

V Ptuju, dne: \_\_\_\_\_\_\_\_\_\_\_\_\_ V \_\_\_\_\_\_\_\_\_\_\_\_ dne: \_\_\_\_\_\_\_\_\_\_

**Naročnik: Dobavitelj:**

Javne službe Ptuj, d.o.o.

Direktor:

mag. Alen Hodnik